Sylvian joululaulu (Hellén)
On Joulu nyt armaassa Pohjolassain
Liekö Joulu nyt mielissäkin?

Valot välkkyvät pöytien runsahimpain,
Miel’ lasten on riemuisin.

Nään tuolla mä rippuvan viel’ häkin sen.
Mi vangitun ystävän uskollisen.

Ja vangitun laulu jo sammuihe pois.
Ken laulajan murheita sääliä vois?

♪♪
Ikikeväinen rannoilla lauluni soi,
Miss’ on hedelmät hehkuvimmat,
 ♩♪
Cypressit ne tuoksuen vihannoi,
Soi sävelet kirkkahimmat,
Luo loimunsa Etna niin säihkyilevän
♪♪
Yli rannikon kullalle kimmeltävän,
Ja tuoksuvat kukkaset mantelipuun,
Ja laulelmat kiehtovat haaveiluun.

Ma tähtöstä pyytelen kirkkahimpaa,
Sä katseesi Pohjolaan luo.
 ♪
Kun painaut taivahan äärien taa,
Mun maalleni siunaus suo!
♪♪
Ikikevään miss’ kulkee kukkiva tie,
Ei vertaa mun syntymämaalleni lie.
 ♪♪
Sulle Sylvia lemmestä laulavi ain,
Niin kauan kuin lyö sydän rinnassain.

Lähde: 

Immi Hellén
Karl Collan
Zacharias Topelius
Nuotit
Laulut
1853
1926